สั่ง สช.รับลูกถก คลัง เก็บภาษีกวดวิชา (ชมคลิป)
สุทธศรี แนะจัดเก็บแบบทางอ้อม หวั่นผู้ประกอบการขึ้นค่าเล่าเรียน,ตามที่คณะรัฐมนตรี (ครม.) มีมติเห็นชอบตามข้อเสนอของสำนักงานคณะกรรมการป้องกันและปราบปรามการทุจริตแห่งชาติ (ป.ป.ช.) ให้จัดเก็บภาษีเงินได้นิติบุคคลสถาบันกวดวิชา เนื่องจากเห็นว่า เป็นสถาบันที่ลงทุนไม่สูง แต่มีกำไรมาก ประกอบกับไม่มีกฎหมายบังคับให้จดทะเบียนนิติบุคคล เพราะเป็นเรื่องการศึกษา รัฐบาลจึงไม่ได้เข้าไปควบคุม โดย ครม.มีคำสั่งให้กระทรวงการคลัง และกระทรวงศึกษาธิการ (ศธ.) ไปแก้ประกาศกระทรวงให้ทันสมัยต่อการจัดเก็บภาษีมานำเสนอ ครม.ภายใน 30 วันนั้น ดร.สุทธศรี วงษ์สมาน ปลัด ศธ. เปิดเผยว่า ได้มอบให้สำนักงานคณะกรรมการส่งเสริมการศึกษาเอกชน (สช.) ในฐานะที่ดูแลโรงเรียนกวดวิชาเป็นตัวแทนหารือร่วมกับกระทรวงการคลังตามที่ ครม.มอบหมาย โดยในเรื่องของอัตราภาษีที่จะมีการจัดเก็บนั้นเป็นรายละเอียดที่กระทรวงการคลังกำหนด ในส่วนของ สช.ต้องไปดูรายละเอียด พ.ร.บ.การศึกษาเอกชน ที่ยกเว้นการเก็บภาษีกลุ่มโรงเรียนเอกชนนอกระบบ 15 (2) ที่อยู่ประมาณ 3-4 กลุ่ม รวมถึงโรงเรียนกวดวิชาด้วย,ปลัด ศธ.กล่าวอีกว่า ทั้งนี้ ต้องดูกลุ่มโรงเรียนหรือสถาบันเหล่านี้มีการค้ากำไรเกินควรหรือไม่ หากเน้นธุรกิจมากก็ควรต้องเสียภาษี ยกเว้นที่ทำเพื่อการพัฒนาเด็กและประชาชน แต่ทั้งหมดนี้เป็นรายละเอียดที่ต้องไปพิจารณาอีกครั้งหนึ่ง ทั้งนี้ ส่วนตัวเสนอว่าหากจะมีการเก็บภาษีโรงเรียนหรือสถาบันกวดวิชาต้องจัดเก็บภาษีทางอ้อม แต่ต้องหารือกับกระทรวงการคลังก่อน นอกจากนี้จะขอให้ สช.ไปพิจารณาหลักเกณฑ์การขออนุญาตจัดตั้งโรงเรียนกวดวิชาในปัจจุบันว่าต้องปรับเปลี่ยนให้ทันกับยุคสมัยหรือไม่ ที่ผ่านมา สำนักงานเลขาธิการสภาการศึกษา (สกศ.) เคยให้อาจารย์จากมหาวิทยาลัยธรรมศาสตร์ทำการศึกษาวิจัยเพื่อทราบถึงขนาดธุรกิจกวดวิชาในช่วงปี 2553 พบว่า มีมูลค่าเกือบ 2 หมื่นล้านบาทและมีการขยายตัวตามระบบการศึกษาแบบปกติและขยายตัวสู่ภูมิภาคมากขึ้น โรงเรียนกวดวิชาจะมีกำไรจากการดำเนินธุรกิจสำหรับประเภทเจ้าของคนเดียวอยู่ ระหว่าง 12-19% ส่วนธุรกิจกวดวิชาขนาดใหญ่ มีอัตรากำไรสูง 40-50% และหากเฉลี่ยโรงเรียนกวดวิชาทุกประเภท กำไรที่ยังไม่ได้ถูกหักภาษีจะอยู่ที่ 21% ส่วนค่าเรียนกวดวิชาเฉลี่ยต่อหลักสูตร 3,000- 5,000 บาท ส่วนที่ผู้ประกอบการกวดวิชาระบุว่าหากถูกเก็บภาษีอาจต้องเพิ่มค่าเล่าเรียนนั้น ตนไม่อยากให้มีการเพิ่ม.
ตามที่คณะรัฐมนตรี (ครม.) มีมติเห็นชอบตามข้อเสนอของสำนักงานคณะกรรมการป้องกันและปราบปรามการทุจริตแห่งชาติ (ป.ป.ช.) ให้จัดเก็บภาษีเงินได้นิติบุคคลสถาบันกวดวิชา
สุทธศรี วงษ์สมาน,จัดเก็บ,ภาษีเงินได้นิติบุคคล,สถาบันกวดวิชา,คณะรัฐมนตรี,สำนักงานคณะกรรมการป้องกันและปราบปรามการทุจริตแห่งชาติ,ป.ป.ช.